หุ้นปิดภาคเช้าทะยาน11.37จุด
ตลาดหลักทรัพย์ปิดภาคเช้าที่ระดับ 877.15 จุด เพิ่มขึ้น 11.37&nbsp;&nbsp; จุด หรือ +1.31 % มูลค่าการซื้อขาย&nbsp; 23,211.03 ล้านบาท
18 ส.ค. 2553

ตลาดหลักทรัพย์ปิดภาคเช้าที่ระดับ 877.15 จุด เพิ่มขึ้น 11.37   จุด หรือ +1.31 % มูลค่าการซื้อขาย  23,211.03 ล้านบาท 
น.ส.จิตรา อมรธรรม ผู้ช่วยกรรมการผู้จัดการ ฝ่ายวิเคราะห์หลักทรัพย์ บล.ฟินันเซียไซรัส กล่าวว่า ตลาดหุ้นไทยปรับตัวขึ้นแรงจากสัญญาณทางเทคนิเคิลรีบาวด์ ส่งผลให้มีแรงซื้อกลับเข้ามาในหุ้นขนาดใหญ่ในกลุ่มธนาคารพาณิชย์และพลังงาน จึงหนุนดัชนีทะลุแนวต้าน 875 จุดมาได้ ขณะเดียวกับที่ดัชนีดาวโจนส์ที่ปรับตัวขึ้นแรงเมื่อคืนนี้ก็มีส่วนให้หุ้นไทยและหุ้นภูมิภาคเอเชียปรับตัวขึ้นกันถ้วนหน้า
อย่างไรก็ตามในช่วงบ่ายต้องดูว่ายังมีแรงซื้อจากต่างชาติเข้ามาต่อเนื่องหรือไม่ โดยหากดัชนียืนที่แนวต้าน 875 จุดอยู่ก็อาจขึ้นไปทดสอบแนวต้านถัดไปที่ระดับ 880 จุด แต่ถ้ายืนไม่อยู่อาจมีแรงทำกำไรออกมาสู่แนวรับ 860 จุดและ 850 จุดตามลำดับ
กลยุทธ์การลงทุนในช่วงนี้แนะนำให้ขายทำกำไรในหุ้นประเภทเก็งกำไรที่าราคาปรับตัวขึ้นมาค่อนข้างแรงในช่วงนี้ ส่วนหุ้นพื้นฐานดียังสามารถถือลงทุนต่อได้ เพราะหากเม็ดเงินต่างชาติกลับเข้ามาซื้อหุ้นไทยเพิ่มหุ้นเหล่านี้เป้นเป้าหมายหลัก
นายสมบัติ นราวุฒิชัย เลขาธิการสมาคมนักวิเคราะห์หลักทรัพย์ กล่าวว่า ช่วงเช้าดัชนีทดสอบแนวต้าน 867 จุดทะลุขึ้นมาทำให้นักลงทุนที่เล่นระยะสั้นมั่นใจจึงเข้ามาลงทุน ประกอบกับเมื่อท้ายตลาดวานนี้สภาพัฒน์ออกมาย้ำว่าเศรษฐกิจไทยไตรมาส 2 เติบโต 7-8% ยิ่งสร้างความเชื่อมั่นให้นักลงทุน จากช่วง 3 วันที่ผ่านดัชนีจะแกว่งตัวออกข้างๆ
อย่างไรก็ตามยังต้องจับตาการประชุมคณะกรรมการนโยบายการเงินในวันที่ 20 ส.ค.นี้ว่าจะขึ้นอัตราดอกเบี้ยหรือไม่ เพราะหากขึ้นก็ทำให้ส่วนต่างค่าเงินบาทกับเหรียญสหรัฐห่างกัน ส่งผลให้เงินบาทแข็งค่าได้ เพราะดอกเบี้ยสหรัฐยังอยู่ระดับต่ำและล่าสุดวันนี้ธนาคารกลางสหรัฐก็จะซื้อคืนพันธบัตรเพื่อกดดอกเบี้ยต่ำให้นาน
สำหรับหุ้นที่มีมูลค่าการซื้อขายสูงสุด 5 อันดับแรก ได้แก่
TMB  ปิดที่  2.22 บาท  +0.04บาท  หรือ +1.83% มูลค่าการซื้อขาย 1,495 ล้านบาท
CPF  ปิดที่    25.50บาท    +0.50 บาท   หรือ +2.00% มูลค่าการซื้อขาย  1,101 ล้านบาท
JAS  ปิดที่   1.36 บาท   +0.07 บาท   หรือ +5.43% มูลค่าการซื้อขาย 1,019 ล้านบาท
TCAP  ปิดที่    33.00 บาท   +1.25 บาท   หรือ+3.94% มูลค่าการซื้อขาย 942 ล้านบาท
PTTCH  ปิดที่    102.50บาท    +3.25บาท    หรือ +3.27% มูลค่าการซื้อขาย 845ล้านบาท
SCB   ปิดที่    93.00 บาท   +2.00 บาท   หรือ+2.20%มูลค่าการซื้อขาย 695ล้านบาท